**ОБЩИНСКА ИЗБИРАТЕЛНА КОМИСИЯ СТРАЛДЖА**

**ПРОТОКОЛ**

**№ 47**

На 05 октомври 2016 г. в 15.00 часа се проведе заседание на Общинската избирателна комисия Стралджа при следния

ДНЕВЕН РЕД

1.Доклад по входяща поща

 *Докладчик А. Канева*

2.Разни

ПРИСЪСТВАХА: 7 членове -Ани Канева, Янулка Иванова, Велина Хайдутова-Пенева, Донка Иванова, Елена Чакърова, Гергана Кавалджиева и Валентин Иванов.

ОТСЪСТВАЩИ : Нели Радкова, Нели Стоянова, Галина Чапърова, Снежана Енчева ,

Заседанието бе открито в 15.00 ч. и председателствано от г-жа Ани Канева – председател на комисията.

Председателят АНИ КАНЕВА: Уважаеми колеги, в залата присъстват 7 члена на комисията, имаме необходимия кворум за провеждане на днешното заседание.

Предлагам колегата, Валентин Иванов за преброител при поименното гласуване.

За протоколист на днешното заседание предлагам колегата Янулка Иванова .

Който е съгласен с така направеното предложение моля да гласува.

Гласували „ За” – 7 членове -Ани Канева, Янулка Иванова, Велина Хайдутова-Пенева, Донка Иванова, Елена Чакърова, Гергана Кавалджиева и Валентин Иванов.

„Против”: няма

Председателят АНИ КАНЕВА: Колеги предлагам заседанието да протече със следния дневен ред:

1.Доклад по входяща поща

2.Разни

Който е съгласен с така предложения дневен ред, моля да гласува.

Гласували „ За” – 7 членове -Ани Канева, Янулка Иванова, Велина Хайдутова-Пенева, Донка Иванова, Елена Чакърова, Гергана Кавалджиева и Валентин Иванов.

„Против”: няма

Дневният ред се приема.

*По точка 1 от дневния ред :*

Председателят АНИ КАНЕВА: Колеги, вчера в ОИК-Стралджа постъпи писмо с наш вх.№188/04.10.2016г. от Общинска администрация-Стралджа, с което уведомяват комисията, че са налице обстоятелства за прекратяване пълномощията на общински съветник от ОС-Стралджа на основание чл. 30, ал.4, т.4 от ЗМСМА – избирането му като заместник кмет на Община Стралджа. Към заявлението е приложен и трудов договор, установяващ обстоятелството, че избраният с наше решение за общински съветник от МК „Промяна” Гроздан Иванов Иванов, считано от **03.10.2016г.** заема длъжността заместник кмет на Община Стралджа, което налага предсрочно прекратяване на пълномощията му. По този въпрос ние следва да се произнесем с решение в тридневен срок от постъпване на писмото.

В тази връзка определям дежурство на членове на комисията утре на 06.10.16г., което да се осъществи от мен, Янулка Иванова и Гергана Кавалджиева, с които съвместно да подготвим необходимите документи за проект за решение, както и да извършим подготовка за следващото заседание на ОИК.

Уведомявам ви, че следва да се извърши справка в архива на ОИК, от която да се установят решението ни, с което сме обявили Гроздан Иванов за избран за общински съветник, както й издаденото му за избора удостоверение, което подлежи на анулиране. Да се укаже на същият да върне издаденото му удостоверение.

Следва да се установи и по справката от ИО, кой е следващият кандидат в листата на общинските съветници на МК „Промяна”, който следва да обявим за избран съобразно чл.458, ал.5 от ИК или съответно по чл.454, ал.6 от ИК.

След извършване на всички справки и установяване на документите, които ви посочих, следва да изготвим проект на решение по повод постъпилите документи и да се произнесем по казуса.

*По точка 2 от дневния ред* : Разни

Председателят АНИ КАНЕВА: Възлагам на секретаря Гергана Кавалджиева да извърши проверка по повод искането ни за заплащане от ЦИК на осъществените от нас дежурства и заседание през ноември 2015г. по повод жалбата срещу наше решение за избор на кмет на с.Първенец. Същата да отрази и в сайта ни днешния дневен ред и протокол от заседанието.

Поради изчерпване на дневния ред, закривам днешното заседание и насрочвам следващото за 07.10.16г. от 15.00 часа.

Заседанието на ОИК-Стралджа приключи в 15.45ч.

Председател:

 Ани Канева

Секретар:

 Гергана Кавалджиева